stanford-oval/wikipedia huggingface dataset:
היוגה סוטרות של פטנג'לי
הוראות הפעלה > קרייה יוגה Kriyā Yoga

המשמעות היא יוגה של הפעולה והיא כוללת:
טאפאס, Tapas - אימון גופני מוקפד וקשוח שיוצר חום גדול, בעירה בגוף. הקפדה על אכילה מדודה.
לימוד, Svadhyāya - טקסטים הנותנים השראה לתרגול כגון הודות, חזרה ושינון מנטרות קדושות.
התמסרות מוחלטת לאל, Iśvara praṇidhāna - תפילות וכניעה מוחלטת של הגוף והנפש.
הוראות הפעלה > שמונת אברי גוף היוגה

אלה הם בעצם שמונה שלבים שיש ללמוד ולתרגל, לפי הסדר שלהלן, כדי להבריא ולאמן את הגוף, המחשבה והנפש כשהמטרה היא להגיע למצב סמדהי. דרך זו נקראת בפי פטנג'לי גם: אשטנגה יוגה והיא המודגשת, המקיפה והמדוברת ביותר מבין כל דרכי התרגול שפטנג'לי מתאר.
יאמה (Yama): מחולקת לחמשת הדיברות הנוגעים ליחסים שבין אדם לסביבה ומטרתם למנוע מהפרט לפגוע או להזיק לסובבים אותו:
אהימסה (Ahimsa) - אי-אלימות.
סטייה (Satya) - אמת בדיבור ובמחשבה.
אסטייה (Asteya) - לא לגנוב.
ברהמצ'ריה (Brahmacarya) - נזירות או אי ניצול מיני של מישהו אחר (כלומר קיום יחסי מין שמשרתים מטרה מסוימת: אהבה נעלה, חיי משפחה וכו').
אפריגרהה (Aparigraha) - לא לחמוד.
ניאמה (Niyama): גם הניימה מחולקת לחמשה הדיברות הנוגעים ליחסים שבין אדם עם עצמו ומטרתם לפתח את האישיות של היוגי:
סאוצ'ה (Sauca) - ניקיון פנימי וחיצוני.
סנטושה (Santosa) - לקבל את מה שקורה לנו.
טפס (Tapas) - משמעת עצמית המתייחסת לפעילות ששומרת על גופנו: תרגול פיזי ואכילה נכונה.
סבדייה (Svadhyaya) - ללמוד את האלוהות ואת עצמנו.
אישוורהפרניידנה (Isvarapranidhana) - כניעה מוחלטת לאלוהות, או הבריאה, לדעת מתי "לשחרר" ולהשאיר את השליטה לנשגב מאיתנו.
אסאנה (Asana)- המשמעות היא תנוחת-גוף. שלב זה עוסק בהגמשת וחיזוק גוף היוגי, תוך כדי תרגול האסאנות השונות, כדי למנוע מחלות, לחזק את השליטה בחושים ובמחשבה, ולהכין את הגוף לישיבה ארוכה בעת המדיטציה.
פראניאמה (Pranayama) - שליטה בנשימה. הכוונת הנשימה למקומות שונים בגוף ולמחשבה. זהו כלי חיוני בדרך להרגעת התודעה.
פרטיהארה (Pratyahara) - נסיגת החושים מגירויים חיצוניים.
דהראנה (Dharana) - להסב את תשומת הלב לאובייקט פיזי מסוים. ריכוז.
דהיאנה (Dhyana) - התמקדות באובייקט אחד. הפניית התודעה לעברו תוך השקטת החושים (לא לאפשר לגירויים חיצוניים להסיח את התודעה). מדיטציה.
סמדהי - היטמעות מלאה במצב המדיטטיבי. האני זה האובייקט והאובייקט זה אני. השלב הסופי מחולק לתת-שלבים כשבפיסגה האינדיבידואל ניטמע בנשמתו וזוכה בחופש נצחי (יש הטוענים שהשלב הזה הוא בעצם מוות קליני).
שלושת השלבים האחרונים שונים במהותם מהאחרים, באינטנסיביות הריכוז הנדרשת מהמתרגל ובחיבור האינטגרלי שביניהם. פטנג'לי קורא לחיבור הזה: סמיימה (Samyama).
לקריאה נוספת

דניאל רוה, חוטים פילוסופיים ביוגה של פטנג'לי הוצאת הקיבוץ המאוחד - סדרת קו אדום כהה בעריכת גיורא רוזן, 2010.
סוטרות היוגה של פטנג'לי/סוואמי ונקטסאננדה/מודן הוצאה לאור
יוגה סוטרה של פטנג'לי, תרגום אורית סן גופטה.
Light On TheYoga Sutras of Patanjali /B.K.S Iyengar /2002 edition by Thorsons
The heart of Yoga/T.K.V. Desikachar/1995 adition by Inner Traditions International
The Yoga Sutras of Patanjali/Edwin F. Bryant/A New Edition
הערות שוליים

↑  The heart of Yoga/T.K.V. Desikachar/1995 adition by Inner Traditions International, p.145
↑  יוגה סוטרה של פטנג´לי, אורית סן גופטה, עמ' 23
↑  Light On TheYoga Sutras of Patanjali /B.K.S Iyengar /2002 edition by Thorsons, p. 48
↑  The heart of Yoga/T.K.V. Desikachar/1995 adition by Inner Traditions International, p. 9
↑  יוגה סוטרה של פטנג´לי, אורית סן גופטה, עמ' 18
↑  יוגה סוטרה של פטנג´לי מאת אורית סן גופטה, עמ' 41
↑  Light On TheYoga Sutras of Patanjali /B.K.S Iyengar /2002 edition by Thorsons p. 4-5
↑  יוגה סוטרה של פטנג´לי מאת אורית סן גופטה, עמ' 18
↑  Light On TheYoga Sutras of Patanjali /B.K.S Iyengar /2002 edition by Thorsons, p. I
↑  יוגה סוטרה של פטנג´לי מאת אורית סן גופטה, עמ' 17
↑  The Yoga Sutras of Patanjali/Edwin F. Bryant/A New Edition (2007?) by North Point Press/p. xxxv
↑  יוגה סוטרה של פטנג´לי מאת אורית סן גופטה, עמ'41
↑  יוגה סוטרה של פטנג´לי מאת אורית סן גופטה, 47,50
↑  יוגה סוטרה של פטנג´לי מאת אורית סן גופטה, עמ' 55
↑  יוגה סוטרה של פטנג´לי מאת אורית סן גופטה, עמ' 63,65,66
↑  78-81.Light On TheYoga Sutras of Patanjali /B.K.S Iyengar /2002 edition by Thorsons, p
↑  Light On TheYoga Sutras of Patanjali /B.K.S Iyengar /2002 edition by Thorsons, sutras:1.23, 2.1, 2.32, 2.45
↑  83-86.The Yoga Sutras of Patanjali/Edwin F. Bryant/A New Edition (2007?) by North Point Press/p.
↑  יוגה סוטרה של פטנג´לי מאת אורית סן גופטה, עמ' 30-31
↑  יוגה סוטרה של פטנג´לי מאת אורית סן גופטה, עמ' 34
↑  יוגה סוטרה של פטנג´לי מאת אורית סן גופטה, עמ' 34
↑  131 -132.Light On TheYoga Sutras of Patanjali /B.K.S Iyengar /2002 edition by Thorsons
↑  100, 51.Light On TheYoga Sutras of Patanjali /B.K.S Iyengar /2002 edition by Thorsons, p
↑  The Yoga Sutras of Patanjali/Edwin F. Bryant/A New Edition (2007?) by North Point Press/p. 27-28
↑  The Yoga Sutras of Patanjali/Edwin F. Bryant/A New Edition (2007?) by North Point Press/p. 57-58
↑  118.The Yoga Sutras of Patanjali/Edwin F. Bryant/A New Edition (2007?) by North Point Press/p
↑  119-120.The Yoga Sutras of Patanjali/Edwin F. Bryant/A New Edition (2007?) by North Point Press/p
↑  The heart of Yoga/T.K.V. Desikachar/1995 adition by Inner Traditions International, Sutra 1.22
↑  The heart of Yoga/T.K.V. Desikachar/1995 adition by Inner Traditions International, Sutra 1.19
↑  The heart of Yoga/T.K.V. Desikachar/1995 adition by Inner Traditions International, Sutra 1.23
1 2  Light On TheYoga Sutras of Patanjali /B.K.S Iyengar /2002 edition by Thorsons, Sutra 4.1
↑  Light On TheYoga Sutras of Patanjali /B.K.S Iyengar /2002 edition by Thorsons, Sutra 2.1
↑  Light On TheYoga Sutras of Patanjali /B.K.S Iyengar /2002 edition by Thorsons Sutras 2.28-3.3
| --- | --- |
בקרת זהויות :  NLI: 987007270675605171  BNE: XX3385271  BnF: cb120419527 (data)  GND: 4133926-5  LCCN: n82084253  NLA: 35411402  SUDOC: 23082367X  VIAF: 185913755   WorldCat (עם VIAF): 185913755
המטה למאבק בסחר בנשים ובזנות

לוגו המטה למאבק בסחר בנשים ובזנות
המטה למאבק בסחר בנשים ובזנות הוא פרויקט שהוקם במטרה לפעול לקידום מדיניות בתחום המאבק בזנות ובסחר בנשים במישורים שונים (חקיקתי, משפטי וציבורי).
רקע

המטה הוקם בשנת 2003 כשיתוף פעולה בין עמותת עצו"מ - עבודות צדקה ומשפט ומשרד עו"ד נבו-קידר-בלום. המטה הוקדם במטרה להביא למיגור תופעת הסחר בנשים בישראל. עבודת המטה מתמקדת הן במישור המשפטי והן במישור הציבורי במטרה להביא לשינוי ביחס החברה, המחוקק ורשויות האכיפה לתופעה. מאז 2003 המטה פועל בעניין אסטרטגית החקיקה וההתמודדות הציבורית עם תופעת הזנות במטרה למגרה. הוא עוסק בכתיבת הצעות חוק וקידומן, בשינוי מדיניות ציבורית, בהובלת מהלכים משפטיים ובשינוי תודעת הציבור, תוך שעומד בקשר מתמיד עם גורמי האכיפה, הרווחה והשיקום. בנוסף, מרכז המטה את הקואליציה למאבק בזנות, הכוללת ארגונים ממשלתיים וארגוני חברה אזרחית העוסקים בסיוע לנשים בזנות ומייצרים קשר משמעותי לשטח ולצורכי הנשים בזנות.
היסטוריה

המטה למאבק בסחר בנשים ובזנות הוקם כשיתוף פעולה בין הרב לוי לאור מעמותת עצו"מ - עבודות צדקה ומשפט, ועו"ד אורי קידר, ממשרד עו"ד נבו-קידר-בלום ושות', על רקע העלייה הדרמטית בסחר בנשים למטרות זנות לישראל.
במשך שנים תעשיית הזנות פעלה בישראל באין מפריע. דרדרה לתוכה דור אחרי דור של צעירות, פעלה ממרכזי הערים הגדולות בישראל ובפריפריה והגיעה לממדי ענק של 14,000 נשים, גברים, טרנסג'נדריות, צעירים וצעירות אשר מנוצלים מדי לילה כ-26,500 פעמים.
מייסדיי המטה נחשפו לזוועות אשר עוברות נשים המובאות לישראל לצורכי זנות ולמציאות חייהן המורכבת.
בראשית דרכו, התרכזו מירב מאמצי המטה בהדגשת הצורך במאבק מערכתי ומשמעותי בסחר בנשים למטרות זנות בישראל. בהתאם, בראשית דרכו נקרא 'המטה למאבק בסחר בנשים'.
במסגרת זו ערך המטה קמפיינים וכן פגישות רבות עם חברי כנסת ושרים, בכירים במערכת הביטחון, במשטרת ישראל ובמשרדי הממשלה השונים. כמו כן, המטה היה בקשר עם מחלקת המדינה האמריקאית, אשר מדי שנה בוחנת את מידת מאבקן של מדינות העולם בתופעת הסחר בנשים.
מהלכים אלו, לצד עתירת המטה לבג"ץ בשנת 2005, שתוצאתה הובילה לשינוי הנחיות פרקליט המדינה בעניין חקירה והעמדה לדין בעבירות סרסרות מלבד זאת החלה גם חקיקתו של תיקונים לחוק למניעת סחר בבני אדם הובילו לשינויי מדיניות משמעותיים בקרב רשויות המדינה, ושימשו גורמים משמעותיים בצמצום הסחר בנשים למטרות זנות לישראל בסוף העשור הראשון של שנות ה-2000.
ההבנה כי כל זמן שיש ביקוש לזנות, תעשיית הזנות תמשיך לשגשג ולהוות תמריץ מרכזי לסחר בנשים, הביאה את המטה לקראת סוף העשור הראשון של שנות ה-2000 למקד את עיקר מאמציו במאבק בצריכת זנות. בהתאם שונה שם הארגון ל'המטה למאבק בסחר בנשים ובזנות'.
חקיקה לאיסור צריכת זנות ושיקום שורדות זנות

למעלה מעשור פעל המטה כדי שמקבלי ההחלטות יאמצו בישראל את המודל הנורדי להפללת לקוחות זנות. במסגרת זו כבר בשנת 2007 קידם המטה את הצעת חוק איסור צריכת זנות וטיפול בקהילה (תיקוני חקיקה), התשס"ח-2008, בשיתוף פעולה עם חברת הכנסת זהבה גלאון, אשר ביקשה לראשונה להפליל לקוחות זנות בישראל. במהלך השנים פעל המטה לקידום החקיקה במספר הצעות חוק נוספות בתחום, בהן הצעת חוק איסור צריכת זנות וטיפול בקהילה (תיקוני חקיקה), התש"ע-2010, של חברת הכנסת לשעבר אורית זוארץ שאף אושרה בקריאה טרומית בכנסת השמונה עשרה אך המשך קידום החקיקה נעצר בשל התפזרותה של הכנסת.
בכנסת העשרים, אושרה בקריאה טרומית של הצעת חוק המאבק הלאומי בצריכת זנות ומתן סיוע לשורדות זנות, התשע"ז-2017
הצעת החוק ביקשה לייצר רפורמה כוללת ביחס לתופעת הזנות. זאת, תוך קביעת איסור פלילי על צריכת זנות, במקביל לביסוס מענים משמעותיים, רחבים ומגוונים לשיקום שורדות הזנות. חלק נוסף בהצעה התמקד בהקמתה של רשות לאומית למיגור הזנות, וכן הוצע לבסס החמרה והתאמה של העבירות הנלוות לזנות.
הצעת החוק הונחה על שולחן הכנסת במרץ 2017 על ידי חברות הכנסת שולי מועלם רפאלי (הבית היהודי) וחברת הכנסת זהבה גלאון (מרצ) ואושרה בקריאה טרומית ביולי 2017, לצד הצעת חוק מקבילה של חברת הכנסת עליזה לביא (יש עתיד), ברוב של 74 חברי כנסת.
בעקבות אישור הצעות החוק, התחייבה שרת המשפטים, איילת שקד, כי תקדם במקומן הצעת חוק ממשלתית לאיסור צריכת זנות ושיקום שורדות זנות.
בעקבות מאבק מתמשך של המטה, חוק איסור צריכת זנות אושר בסוף שנת 2018. בהתאם לדרישת הקואליציה למאבק בזנות, לצד החוק אושרה גם תוכנית ממשלתית שעיקרה היא הרחבת מעני השיקום שמעניקה המדינה לשורדות זנות, תוך הוספת תקציבים משמעותיים לכך - 30 מיליון ₪ כל שנה, בשלוש שנים הראשונות שלאחר חקיקת החוק.
חוק איסור צריכת זנות

חוק איסור צריכת זנות אושר בקריאות שנייה ושלישית בדצמבר 2018, ברוב של 34 חברי כנסת וללא מתנגדים, זאת לאחר שהוכרז על פיזורה של הכנסת, לקראת הבחירות לכנסת העשרים ואחת.
העבירה שנקבעה בחוק היא עבירה מנהלית, אשר עובר אותה מי שצרך זנות, וכן מי שניסה לצרוך זנות או אף נמצא במקום המשמש למעשי זנות - במטרה לצרוך זנות. העונש על העבירה הוא בקנס בגובה 2,000 ש"ח לעבירה ראשונה, ו-4,000 ש"ח לעבירה חוזרת.
החוק נכנס לתוקף ביולי 2020 וזאת לצורך היערכות מיטבית, המבוססת על התכנית הממשלתית שאושרה. בתקופה זו נקבע כי משרדי הרווחה והבריאות, בהתבסס על התקציבים שאושרו, יערכו להגדלה ראשונית של מערכי השיקום, ומשטרת ישראל תיערך לאכיפת החוק.
הצעות חוק נוספות

במרוצת השנים קידם המטה שורה ארוכה של חוקים שנועדו לצמצם את תופעת הזנות ולייצר כלים חדשים ואפקטיביים למאבק בה.
בתוך כך קידם חקיקה להגבלת גישה לאתרי אינטרנט המפרסמים זנות - במסגרת חקיקת חוק סמכויות לשם מניעת ביצוע עבירות באמצעות אתר אינטרנט, תשע"ז-2017; כתב וקידם את חוק חסימת מספר טלפון לשם מניעת ביצוע עבירות, התשע״ח-2018, אשר מוזג עם הצעת חוק ממשלתית ואושר בפברואר 2018; כתב וקידם את תיקון מס' 132 לחוק העונשין – איסור פרסום מודעות גיוס לזנות היה מעורב בהחמרת הענישה על צריכת זנות מקטינים ועוד.
המישור המשפטי

המטה מנהל מאבקים משפטיים בנושאים עקרוניים שבכוחם לצמצם את פעילות תעשיית הזנות המקומית ולמגר את הסחר בנשים. בשנים האחרונות, המטה מתרכז במאבק נגד רישוי מועדוני חשפנות המשמשים כסות לבתי בושת.
עתירה העוסקת בנושא זה הוגשה על ידי המטה בשנת 2016 נגד עיריית תל אביב ומשטרת ישראל, ובמרכזה הדרישה לשלילת רישיון מועדון החשפנות "הפוסיקט" שפעל כבית בושת, לאחר מאבק ארוך נסגר המועדון ביולי 2019. בעקבות העתירה עודכנו הנחיות המשטרה בעניין רישוי מועדוני חשפנות לפיו לא תינתן המלצה חיובית לרישיון עבור מועדונים בהם כבר קיימים חדרים פרטיים.
באפריל 2019, בעקבות מאבק ציבורי ארוך בהובלת המטה, בו היו מעורבים חברות וחברי כנסת רבים והשר לביטחון פנים גלעד ארדן, עודכנה הנחיית פרקליט המדינה בנוגע למדיניות האכיפה בעבירות הנלוות לזנות, במסגרתה הוגדרו התנאים בהם ייחשב ריקוד הלאפ-דאנס כמעשה זנות. בעקבות עדכון ההנחיה, בפברואר 2020, בוצע שיתוף פעולה בין המשטרה לבין רשות המיסים, נסגרו כלל מועדוני החשפנות שפעלו בתל אביב באותה עת.
במהלך השנים המטה העניק ייעוץ וייצוג משפטי בנושאים הקשורים בזנות ובסחר בנשים, ובתוך כך – ייצג בתיקים של קורבנות סחר ובבתי הדין למשמורת; בנוסף, מייצג המטה פרו-בונו את העיתונאית שרון שפורר בתביעת השתקה אשר הוגשה נגדה על ידי דוד דיגמי לאחר שפרסמה לציבור כי ראוי שלא להתקשר בהסכמים עם חברה שבבעלותו, ועוד.
המישור הציבורי

כחלק מפעילותו השוטפת, ועל מנת להעלות את מודעות הציבור והמחוקקים לתופעת הזנות ולנזקיה, פועל המטה להפקת קמפיינים שונים בנושא וכן מייצר שיח ציבורי באמצעות הופעות רבות בתקשורת.
במסגרת זו הוביל המטה במרוצת השנים קמפיינים ציבוריים להעלאת המודעות והצורך בהתמודדות עם תופעת הזנות על כל זירותיה.
המרכזיים שביניהם הם קמפיין Woman To Go שהצלחתו בארץ הובילה ליצירת קמפיינים בהשראתו ברחבי העולם; קמפיין "When He Pays", המפנה את הזרקור אל צרכני הזנות בשיתוף מכון תודעה ועמוד הפייסבוק When He Pays. קמפיין "צריכת זנות הורגת" אשר הופק בשותפות עם מאקו לקראת עצרת הזיכרון השנתית בשנת 2018, "מצטרפים למהפכה – לא צורכים זנות" בשיתוף צלמי פוטואקטיב מסגרתו השתתפו עשרות גברים שקראו לא לצרוך זנות ועוד.
נציגות המטה השתתפו באינספור ראיונות בכלי התקשורת השונים, על מנת לייצר קול ברור וצלול למען זכויות האדם הבסיסיות של קרבנות הסחר והזנות. כל זאת לצד פעילות לובינג בכנסת הכוללת מעורבות בתהליכים פוליטיים ובהליכי חקיקה במטרה להביא לשיפור המדיניות הלאומית בתחום המאבק בסחר בנשים ובזנות. במסגרת כך המטה נוטל חלק קבוע בדיונים בוועדות הכנסת ובקבוצות עבודה במשרד המשפטים. כמו כן, המטה נמצא בקשר שוטף עם משרדי הרווחה והבריאות ועם רשויות מקומיות ושותף בבניית תוכניות להתמודדות עם תופעת הזנות על כל זירותיה.
המטה אף עומד בקשר רציף עם משטרת ישראל וגורמי האכיפה מתוך הבנה כי רק שיח מתמיד עמם יוביל לשינוי מעמיק בשטח. בהתאם, במהלך 2018 הצליח המטה להוביל לשינוי משמעותי ביחס המשטרה לשורדות הזנות. במסגרת זו, לאחר מאבק שהוביל המטה עם ארגוני הקואליציה למאבק בזנות, הוציאה משטרת ישראל נוהל עבודה חדש, לפיו בעת הגעת נשים בזנות לתחנת המשטרה תחויב המשטרה להציע להן ליווי של ארגוני הסיוע הממשלתיים בתהליך העדות ויציעו להן סיוע.
המישור הציבורי > פרויקט 119

פרויקט 119 הוא ניוזלטר אינטראקטיבי, באמצעותו יצר המטה למאבק בסחר בנשים ובזנות קהילה אקטיבית של מאות תומכים ופעילים הרתומים ומגויסים לפעילות למיגור צריכת זנות. במסגרת הפרויקט, נשלחות אחת למספר שבועות מאות פניות של מתנדבי המטה אל חברי הכנסת כמו גם אל קובעי מדיניות נוספים, במטרה לקדם את המאבק בסחר ובזנות.
פניות עיקשות אלה הובילו להעלאת מודעות ולשינוי יחסם של רבים מחברי הכנסת למאבק, ויש להן חלק לא מבוטל בגיוס התמיכה שנדרשה להעברת חוק איסור צריכת זנות ושיקום שורדות זנות בקריאה טרומית בקיץ 2017.
המישור הציבורי > אות הדרור

במהלך שנות פעילותו, העניק המטה את "אות הדרור" – למובילי המאבק בסחר בנשים ובזנות, ולאנשים שהעלו את הנושא למודעות הציבור. בין זוכי "אות הדרור" ניתן למנות את המשנה לנשיא בית-המשפט העליון השופט מישאל חשין, שופטת בית המשפט העליון דליה דורנר, העיתונאית אורלי וילנאי, חברת הכנסת זהבה גלאון, עורכת הדין רחל גרשוני שכיהנה שנים רבות כמתאמת המאבק לסחר בנשים במשרד המשפטים ועוד.
הקואליציה למאבק בזנות

הקואליציה למאבק בזנות מונה 14 ארגונים ישראליים הפועלים בשותפות במאבק בצריכת זנות, בהם ארגונים ממשלתיים, חצי ממשלתיים ועמותות. מטרת הקואליציה לקדם את הרחבת שירותי הטיפול והשיקום לשורדות הזנות, להיאבק בזנות באמצעות קידום חקיקה לאיסור צריכת זנות ולפעול לשינוי תפיסות הציבור והעלאת מודעות ביחס לזנות. המטה מרכז את פעילותה השוטפת של הקואליציה.
הארגונים החברים בקואליציה הם אופק נשי, סלעית, מרפאת לוינסקי, מרפאה ניידת חיפה, מכון תודעה, הופכות את היוצרות, עלם, המכללה, מיתוס-ליום שאחרי הזנות, ג’ון סקול ישראל, המטה למאבק בסחר בנשים ובזנות, מכון ירושלים לצדק, לא עומדות מנגד – מסייעות לנשים במעגל הזנות ו-KITE PRIDE.
עצרת הזיכרון לג'סיקה וקרבנות הזנות

עצרת הזיכרון נערכה לראשונה בשנת 2015, עם מותה של ג'סיקה, אישה בזנות ששמה קץ לחייה בחדר מספר חמש, בבית הבושת בירקון 98, בו היא חיה ונוצלה במשך למעלה מעשור.
ג'סיקה, בת 36 במותה, התאבדה לאחר שלא יכלה עוד לשאת את החיים בזנות. היא סיימה את חייה בבית הבושת בו גרה ונוצלה על ידי עשרות צרכני זנות מדי לילה. שעות ספורות לאחר מותה, עם פינוי גופתה מבית הבושת, בהוראת הסרסורים חזר המקום לפעול ולקבל צרכני זנות.
העצרת לזכרה ולזכר יתר קרבנות הזנות, נערכה לראשונה כיוזמה של חברותיה של ג'סיקה, בשיתוף כתבת עיתון הארץ ורד לי, והיא נערכת מאז מדי שנה בחודש אוגוסט בהובלת המטה למאבק בסחר בנשים ובזנות, בשיתוף הקואליציה למאבק בזנות, קואליציית הארגונים הדתיים למאבק בזנות ושורדות זנות. אל העצרת מגיעים מדי שנה מאות אנשים.
מטרת העצרת היא להזכיר את קרבנות הזנות הרבות ולקרא להפסקת האלימות המתמשכת והניצול הקשה כלפיהן.
משנת 2010 עד אפריל 2020, מתו במעגל הזנות 94 נשים שמוכרות לרווחה, שגיל פטירתן הממוצע הוא 40.
אותות ופרסים

בשנת 2017 הוענק למטה אות זכויות האדם על שם אמיל גרינצוויג, של האגודה לזכויות האזרח.
בשנת 2018 הוענק למטה אות הוקרה מהשרה לשוויון חברתי, גילה גמליאל, בתחום המאבק באלימות נגד נשים, במעמד נשיא המדינה, ראובן (רובי) ריבלין.
בשנת 2020 זכתה מנהלת המטה באותה תקופה, עו"ד ניצן כהנא, בפרס רפפורט לעשייה נשית בראשית הדרך, על פועלה במאבק בזנות.
הערות שוליים

1 2  הנחיות פרקליט המדינה 2.2. מדיניות האכיפה בעבירות הנלוות לעיסוק בזנות
↑  הצעת חוק המאבק הלאומי בצריכת זנות ומתן סיוע לשורדות זנות, התשע"ז-2017
↑  החלטת ממשלה - יישום המלצות הצוות הבין-משרדי לצמצום צריכת הזנות
↑  חוק איסור צריכת זנות (הוראת שעה ותיקון חקיקה), תשע"ט-2019
↑  תיקון מס' 132 לחוק העונשין – איסור פרסום מודעות גיוס לזנות
↑  רשימת קרבנות הזנות משנת 2010 (בר"ת), באתר המטה למאבק בסחר בנשים ובזנות
↑  איתי שטרן, עיתונאית "הארץ" ורד לי זכתה באות זכויות האדם של האגודה לזכויות האזרח, באתר הארץ, 8 במרץ 2018
1 2  שירות הידען, ‏שני חוקרים מתחום האימונולוגיה וארבעה חוקרים צעירים בתחומים שונים זכו בפרס רפופורט לשנת 2020, באתר "הידען", 13 במרץ 2020
ציון אישור החוק לאיסור צריכת זנות - חברי כנסת וחברות המטה למאבק בסחר בנשים ובזנות וחברי הקואליציה למאבק בזנות.
מפגינות בעצרת הזיכרון לג'סיקה וקרבנות הזנות 2018
המרכז לניתוח מבצעי (בלארוס)

| --- | --- |

 מידע כללי
 מדינה:  בלארוס 
 תאריך הקמה:  21 באפריל 2008 
 מטה מרכזי:  מינסק 
 oac.gov.by
 קואורדינטות:  53°54′03″N 27°34′04″E﻿ / ﻿53.90095°N 27.5679°E﻿ / 53.90095; 27.5679
 he
 
המרכז לניתוח מבצעי שתחת נשיא בלארוס (בבלארוסית: Аператыўна-аналітычны цэнтр пры Прэзідэнце Рэспублікі Беларусь) אחראי לאבטחת סודות מדינה ואבטחת התקשורת הנשיאותית והממשלתית של בלארוס, הארגון נחשב לארגון תיאום מודיעיני בין זרועות הביון במדינה: הקד"ב והמודיעין הצבאי הבלארוסי, בנושאי מודיעין טכנולוגי ופיתוח תשתיות תקשורת.
המרכז הוקם על ידי הנשיא אלכסנדר לוקשנקו ב-2010 כארגון ביון ממשלתי האחראי על מודיעין אותות, אף שזהו תפקיד המוטל בעיקר על הקד"ב. הארגון נחשב ליורש הוועדה הטכנית הממלכתית של ברית המועצות, שהוקמה ב-18 בדצמבר 1973. הארגון אחראי להסדרת שוק ספקיות האינטרנט בבלארוס ואחראי על השליטה בתשתיות האינטרנט במדינה, תוך אבטחת שרתי האינטרנט הממשלתיים. נוסף לכך, מתפקד הארגון כארגון חקירות הבודק את הרקע של עובדי התעשיות הביטחוניות בבלארוס ואנשי הוועדה הממלכתית לתעשייה צבאית.
ראו גם

פאפס"י
הולשוב

בית כנסת הש"ך מבחוץ
בית כנסת הש"ך - הבימה
הולשוב (בצ'כית: Holešov; ביידיש: העלישויא; בגרמנית: Holleschau, הוֹלֶשָׁאוּ) היא עיר במחוז זלין שבצ'כיה, בתחומי מוראביה ההיסטורית. בעבר שכנה בעיר קהילה יהודית גדולה ורבניה התפרסמו ברחבי העולם היהודי. הבולט שבכולם, הש"ך, קבור בעיר ובית הכנסת שלו (גר') עודנו עומד בה.
היסטוריה

במאה ה-12 שכן במקום כפר שהשתייך לבישוף של אולומואוץ, ב-1271 כבר תועד המקום בשם הולשובה. הכפר ריכז מסחר שוק אזורי וב-1322 קיבל זכויות של עיר שוק ונבנתה במקום טירה. העיר נשלטה על ידי בתי אצולה שמקורם בשטיריה. ב-1622 נכבשה העיר בידי צבא הונגריה וב-1643 בידי שוודיה. ב-1848 הפכה הולשוב לעיר מחוז וחולקה לשתי ישויות מוניציפליות נפרדות ועצמאיות: העיר הנוצרית והעיר היהודית, שקמה על בסיס האזור ששימש בעבר כגטו היהודי. העיר היהודית, שהשתרעה מצפון-מזרח למרכז, כללה 1,700 נפש, כשליש מן האוכלוסייה הכללית ובה פעלו בין היתר משטרה, מכבי אש ושומרי לילה יהודיים. ב-1918, עם כינון צ'כוסלובקיה, אוחדה העיר שנית לישות מוניציפלית יחידה. ב-1960 בוטל מחוז הולשוב.
קהילת יהודי העלישויא

קהילה יהודית נוסדה במקום כנראה רק אחרי 1454, כשגורשו היהודים מאולומואוץ. העיר אכלסה קהילה יהודית גדולה החל מן המאה ה-16. בית כנסת הש"ך נוסד ב-1560 וככל הנראה שרד את השואה עקב מראהו החיצוני שהיה כשל בית רגיל. פנים בית הכנסת עוטר בציורים בסגנון הבארוק ובטקסטים עבריים שצוירו על ידי מהגרים מפולין. מאז אמצע המאה ה-16 ועד המאה ה-19 חיו היהודים בחסות האצולה השלטת. בתמורה לתשלום דמי חסות היו היהודים פטורים ממסי עירייה, זכו להגנה משפטית ולזכות לקיים את מנהגיהם ולבחור את מנהיגיהם. כתב הזכויות שניתן ליהודים ב-1651 התיר הקמת בית מדרש, בית קהילה, בית חולים ובית מרחץ וכן התיר לקדש בית קברות. קהילת היהודים בעיר הייתה אחת משבע הקהילות הראשיות במוראביה ובראשה כיהנו רבנים גדולים. בשנים 1774, 1899 ו-1918 התחוללו במקום פוגרומים נגד הקהילה היהודית. ב-1774 הואשמה משפחה יהודית ברצח משרתת נוצרייה, ב-1899 הותקפו היהודים על ידי לאומנים צ'כים בהאשמה שהם מפיצים תרבות גרמנית וב-1918 הותקפו יהודים ונשדדו על רקע התבוסה במלחמת העולם הראשונה. בין השנים 1891 – 1893 הוקם בעיר בית הכנסת החדש בסגנון קלאסיציסטי. בית הכנסת החדש הוצת על ידי הנאצים בשנת 1941 ולאחר מכן נהרס. ב-1930 חיו בהולשוב 273 יהודים בלבד, 4% מן האוכלוסייה.
בית הקברות היהודי נמצא בקצה הרובע היהודי וכולל למעלה מ-1,000 מצבות. המצבה העתיקה ביותר שזוהתה היא משנת 1647. הקבר המרכזי בבית הקברות הוא קבר הש"ך, ששוקם בשנת 1817.
בדצמבר 1918, בזמן האלימות נגד היהודים בצ'כוסלובקיה, נשדדו עשרות חנויות ובתים של יהודים בעיר, ו-2 יהודים נרצחו על ידי הצ'כוסלובקים.
קהילת יהודי העלישויא > שואת יהודי הולשוב

ב-15 במרץ 1939 פלשה גרמניה הנאצית לבוהמיה ומוראביה, פירקה את צ'כוסלובקיה והפכה את האזור לפרוטקטוראט. פירוש הדבר מבחינת היהודים היה החלה מיידית של חוקי נירנברג, שהגבילו את זכויות היהודים ונישלו אותם מנכסיהם. בסוף 1941 הוחל גירוש יהודי העיר וסביבתה (כ-200 משפחות) לגטו טרזיינשטאט, משם שולחו למחנות ההשמדה. עם תום המלחמה חזרו שרידי הקהילה לעיר. ב-1948 חיו בהולשוב 37 יהודים.
קהילת יהודי העלישויא > רבני העיר

רבי יצחק הלוי (נפטר ה'שצ"ט, 1639)
רבי שבתי כהן, הש"ך (~ה'תכ"ב, 1662)
רבי משה יצחק יהודה ליב צונץ - מגדולי דורו ורבה של מוראביה כולה (נפטר בשנת ה'תמ"ד, 1684)
רבי יחיאל מיכל רפפורט - כיהן בעיר עד שנת ה'ת"ל (1670), בסוף ימיו רבה של פרוסניץ
רבי מנחם מנדל מוונגרוב - מחבר "צנצנת המן", כיהן בעיר בין ה'תל"ג, 1673 - ה'תנ"א, 1691
רבי ישראל סג"ל פרנקל - כיהן בעיר בין ה'ת"מ, 1680 - ה'תמ"ח, 1688
רבי אליעזר איטינגא - כיהן בעיר משנת ה'ת"ס, 1700, עד פטירתו בשנת ה'ת"ע, 1710
רבי יוסף אופנהיים - בן רבי דוד אופנהיים, כיהן בעיר לפני 1720
רבי דוד שטראוס - כיהן כאב"ד וראש ישיבה בעיר בין ה'ת"פ, 1720 - ה'תפ"ג, 1723
רבי סעדיה ישעיה קצנלנבוגן - חתנו של רבי נפתלי כ"ץ ונכדו של רבי יונה תאומים-פרנקל, כיהן בעיר משנת ה'תפ"ג, 1723, ועד פטירתו בשנת ה'תפ"ו, 1726
רבי מאיר בן מהר"ם המבורג - כיהן בעיר כשלושים שנה, משנת ה'ת"ץ, 1730 עד פטירתו בכ"ד בתשרי ה'תק"ך, 1759
רבי יצחק קלויזנר - משנת ה'תק"ך, 1759, עד פטירתו בשנת ה'תקמ"ו, 1786
רבי אריה יהודה ליב תאומים - התמנה בסביבות ה'תק"ן, 1790, וכיהן בעיר עד פטירתו בי"ד באדר ב' ה'תקנ"ד, 1794
רבי אברהם שטרן - מחבר הספר "מערבי" על "המזרחי"
רבי יוסף פיילבוגן - כיהן בעיר בין השנים ה'תר"א, 1841 - ה'תרכ"ט, 1869
ערים תאומות ושותפות

הערים הבאות הם ערים תאומות של הולשוב:
סלובקיה טורצ'נסקה טפליצה, סלובקיה
סלובקיה פובז'סקה ביסטריצה, סלובקיה
פולין פשצ'ינה, פולין
קרואטיה דסיניץ', קרואטיה
ערים שותפות:
סלובקיה טופולצ'נקי, סלובקיה
אוסטריה גלוגניץ, אוסטריה
פולין סקאווינה, פולין
לקריאה נוספת

צבי הירש הלוי הורוויץ, העלישויא, בתוך: לתולדות הקהילות בפולין, ירושלים: מוסד הרב קוק, תשל"ח, עמ' 547–556
הערות שוליים

1 2 3  הולשוב, בית התפוצות
↑  ממורבוך של קהילת פיורדא, מצוטט אצל: בנימין שלמה המבורגר, הישיבה הרמה בפיורדא, ב, בני ברק תש"ע, עמ' 18.
↑  ערים שותפות באתר של העיר (בצ'כית).
| --- | --- |
בקרת זהויות :  NLI: 987007538178805171  GND: 4470549-9  LCCN: no98120943  MusicBrainz: c90321c3-c9a3-4f2a-a455-037a95e648e3  NKC: ge129276  VIAF: 125808141   WorldCat (עם VIAF): 125808141
המיספירה של כדור הארץ

ערך זה עוסק בכדור הארץ. אם התכוונתם לחצי מוח, ראו .
אנימציה של תנועת כדור הארץ המציגה את המיספירת היום ביום השוויון
בגאוגרפיה, המיספירה של כדור הארץ (ביוונית עתיקה ἡμισφαίριον, הֶמִיסְפָאִירִיוֹן, מילולית "מחצית מעטפת כדור") היא מחצית כלשהי של כדור הארץ. חלוקת כדור הארץ לשתי המיספירות נעשה באופן שרירותי וניתן לחלוקה בכל דרך, אך החלוקות המקובלות הן שנים: חצי הכדור הצפוני וחצי הכדור הדרומי, וחצי הכדור המערבי והמזרחי.